REPUBLKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/493-14

29. decembar 2014. godine

B e o g r a d

Z A P I S N I K

20. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

 ODRŽANE 26. DECEMBRA 2014. GODINE

Sednica je počela u 20.30 časova.

Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Zoran Bojanić, Mujo Muković, dr Vladimir Orlić, Katarina Rakić, Suzana Spasojević, Vučeta Tošković i Slobodan Homen.

 Sednici je prisustvovao i zamenik člana Odbora Radmilo Kostić (zamenik Saše Mirkovića).

Sednici nisu prisustvovali članovi Odbora: Konstantin Arsenović, Branka Bošnjak, Dragan Jovanović, Jovica Jevtić, Milan Kovačević, Jovan Marković, Zoran Milekić i Goran Ćirić, niti njihovi zamenici.

 Odbor je u skladu sa predlogom predsednika Odbora, usvojio sledeći:

**D n e v n i r e d**

1. Razmatranje Predloga zakona o izmenama Zakona o planiranju i izgradnji, koji je podnela grupa od 122 narodna poslanika, u pojedinostima;
2. Razmatranje Predloga zakona o izmeni i dopuni Zakona o posebnim uslovima za upis prava svojine na objektima izgrađenim bez građevinske dozvole, koji je podnela grupa od 123 narodna poslanika, u pojedinostima.

Prva tačka dnevnog reda - **Razmatranje Predloga zakona o izmenama Zakona o planiranju i izgradnji, koji je podnela grupa od 122 narodna poslanika, u pojedinostima**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakona o planiranju i izgradnji.

Odbor je odlučio da predloži Narodnoj skupštini da **odbije** sledeće amandmane:

- **na član 1** koji je podneo narodni poslanik Marjan Rističević;

- **na član 1** koji je podneo narodni poslanik Balša Božović;

- **na član 1** koji je podneo narodni poslanik dr Blagoje Bradić;

- **na član 1.** koji je podneo narodni poslanik Slobodan Homen.

Predstavnik predlagača zakona na sednici Odbora nije prihvatila: amandman **na član 1** koji je podneo narodni poslanik Marjan Rističević; **na član 1** koji je podneo narodni poslanik Balša Božović i **na član 1** koji je podneo narodni poslanik dr Blagoje Bradić.

Za izvestioca Odbora na sednici Narodne skupštine određen je dr Vladimir Orlić, član Odbora.

Druga tačka dnevnog reda **- Razmatranje Predloga zakona o izmeni i dopuni Zakona o posebnim uslovima za upis prava svojine na objektima izgrađenim bez građevinske dozvole, koji je podnela grupa od 123 narodna poslanika, u pojedinostima**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmeni i dopuni Zakona o posebnim uslovima za upis prava svojine na objektima izgrađenim bez građevinske dozvole.

Odbor je odlučio da predloži Narodnoj skupštini da **odbije** sledeće amandmane:

- **na član 3.** koji su u istovetnom tekstu podneli zajedno narodni poslanici Marko Đurišić i prof. dr Janko Veselinović i narodni poslanik Slobodan Homen.

Predstavnik predlagača zakona na sednici Odbora nije prihvatila navedeni amandman.

Za izvestioca Odbora na sednici Narodne skupštine određen je dr Vladimir Orlić, član Odbora.

\*

\* \*

Na sednici je vođen tonski zapis.

Sednica je zaključena 20.50 časova.

SEKRETAR ODBORA PREDSEDNIK ODBORA

 Biljana Ilić Milutin Mrkonjić